
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 756 

27 Μαρτίου 2014 


ΑΠΟΦΑΣΕΙ Σ 

Αριθ. 14520/ΔΙΟΕ 

Τροποποίηση του Εσωτερικού Κανονισμού Λειτουργίας 
της Ανώνυμης Εταιρείας με την επωνυμία «Ελληνι¬ 
κής Εταιρείας Επενδύσεων και Εξωτερικού Εμπορί¬ 
ου Α.Ε.» και το διακριτικό τίτλο «ΕηΐθΓρηεθ Θγθθοθ» 

Ο ΥΠΟΥΡΓΟΣ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας Υπόψη: 

1. Τις διατάξεις: 

α. Του άρθρου 1 του ν. 4242/2014 (ΦΕΚ Α' 50) 
β. Των άρθρων 9 παρ. 9 και 12 του Καταστατικού 
της «Ελληνικής Εταιρείας Επενδύσεων και Εξωτερικσύ 
Εμπορίσυ Α.Ε.», όπως έχει δημσσιευθεί με το ν. 2372/1996, 
άρθρο πρώτο (ΦΕΚ Α' 29) και ισχύει 
γ. Της υπ’ αριθμ. 20/2011 Υπουργικής Απάφασης (ΦΕΚ 
ΒΊ799) με θέμα «Εγκριση τσυ Εσωτερικσύ Κανονισμσύ 
Λειτσυργίας της Ανώνυμης Εταιρείας με την επωνυμία 
«ΕΠΕΝΔΥΣΤΕ ΣΤΗΝ ΕΛΛΑΔΑ ΑΕ.» και το διακριτικό τίτλο 
«ΙΝΥΕδΤ ΙΝ ΘΒΕΕΟΕ 8.Α.»» . 

δ. του V. 3861/2010 «Ενίσχυση της διαφάνειας με την 
υποχρεωτική ανάρτηση νόμων και πράξεων των κυβερ¬ 
νητικών, δισικητικών και αυτσδιοικητικών σργάνων στα 
διαδίκτυα «Πράγραμμα Διαύγεια» και άλλες διατάξεις» 
(ΦΕΚ Α' 112). 

ε. Τσυ άρθρσυ 90 τσυ «Κώδικα Νσμσθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του π.δ. 63/2005 ((ΦΕΚ Α' 98). 

στ. του π.δ. 178/2000 «Οργανισμός ταυ Υπουργείου 
Εθνικής Οικονομίας» όπως ισχύει (ΦΕΚ Α'65). 

ζ. Τσυ π.δ. 85/2012 «Ίδρυση Π.Δ. 118/2013 (ΦΕΚ 152/ 
τ.Α'/25.6.2013) «Τρσποπσίηση τσυ Π.Δ. 85/2012 (Α’ 141/ 
21.6.2012) -Ίδρυση Υπσυργείου Υπσδομών, Μεταφσρών 
και Δικτύων και Υπσυργείου Πολιτισμού και Αθλητισμού 
και μετονομασία των Υπουργείων Ανάπτυξης, Ανταγω¬ 
νιστικότητας, Υποδσμών, Μεταφορών και Δικτύων και 
Παιδείας και Θρησκευμάτων, Πσλιτισμού και Αθλητισμού 
σε Υπσυργείο Ανάπτυξης και Ανταγωνιστικάτητας και 
σε Υπουργεία Παιδείας και Θρησκευμάτων αντιστσίχως» 
η. Του π.δ. 119/2013 (ΦΕΚ 153/τ.Α'/25.6.2013) «Διορισμός 
Αντιπροέδρσυ της Κυβέρνησης, Υπουργών, Αναπληρω¬ 
τών Υπουργών και Υφυπουργών. 


2. Την πρόταση της εταιρείας «Ελληνικής Εταιρείας 
Επενδύσεων και Εξωτερικού Εμπορίου Α.Ε.» που δια¬ 
τυπώνεται στο υπ’ αριθμ. 260/20-3-2014 πρακτικό του 
Δ.Σ. της. 

3. Την ανάγκη της εύρυθμης και αποτελεσματικής 
λειτσυργίας της Εταιρείας. 

4. Τσ γεγονός ότι από τις διατάξεις της παρούσας 
απόφασης δεν πρσκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο πρώτο 

Εγκρίνουμε την τροποποίηση των άρθρων 2 και 3 
τσυ Εσωτερικού Κανονισμού Λειτουργίας της Ανώνυμης 
Εταιρείας με την επωνυμία «Ελληνικής Εταιρείας Επεν¬ 
δύσεων και Εξωτερικού Εμπορίου Α.Ε.» και το διακριτικό 
τίτλο «ΕηίθΓρηεθ Θγθθοθ» (πρώην «ΕΠΕΝΔΥΣΤΕ ΣΤΗΝ 
ΕΛΛΑΔΑ Α.Ε.» με διακριτικό τίτλο «ΙΝΥΕδΤ ΙΝ ΘΒΕΕΟΕ 
δ.Α.»), όπως αυτός δημοσιεύθηκε στο υπ’ αριθ. 1799/ 
9-8-2011 ΦΕΚ (τ. Β') και ισχύει, ως ακσλσύθως: 

«Άρθρο 2 

Διάρθρωση των Υπηρεσιών της Εταιρείας 

1. Η Εταιρεία διαρθρώνεται σε σργανικές μσνάδες και 
συγκεκριμένα Γενικές Διευθύνσεις, Διευθύνσεις, Τμή¬ 
ματα, Γ ραφεία και Υπηρεσίες καθώς και Ανεξάρτητες 
Υπηρεσίες ως εξής: 

Α. Τσμέας Επενδύσεων 
Γ ενική Διεύθυνση Επενδύσεων 
ί. Διεύθυνση Προσέλκυσης Επενδύσεων 
α. Τμήμα Επενδυτικού Χαρτοφυλακίου 
ϋ. Διεύθυνση Υποστήριξης Ιδιωτικών Επενδύσεων - 
Διαμεσσλαβητή του Επενδυτή 
α. Τμήμα Διαμεσολαβητή του Επενδυτή 
ίίί. Διεύθυνση Στρατηγικών Επενδύσεων, 

Β. Τομέας Εξωτερικού Εμπορίου 
ί. Διεύθυνση Πληρσφόρησης & Υπσστήριξης Επιχει¬ 
ρήσεων 

ίί. Διεύθυνση Αγρστικών Προϊόντων - Τροφίμων & Πο¬ 
τών 

ίίί. Διεύθυνση Δομικών - Καταναλωτικών & Βιομηχα¬ 
νικών Προϊόντων 

ίν. Διεύθυνση Εξαγωγικών Επιχειρηματικών Αποστο¬ 
λών 

V. Διεύθυνση Ευρωπαϊκών & Συγχρηματοδοτούμενων 
Προγραμμάτων 

Γ. Τομέας Υποστήριξης και Προγραμματισμού 
Γενική Διεύθυνση Υποστήριξης και Προγραμματισμού 
ί. Διεύθυνση Έρευνας και Μελετών 
ίί. Διεύθυνση Οικονομικών Υπηρεσιών και Ανθρωπίνου 
Δυναμικού 
α. Λογιστήριο 

β. Τμήμα Ανθρωπίνου Δυναμικού 
Δ. Τομέας Ενημέρωσης και Επικοινωνίας 
ί. Διεύθυνση Ενημέρωσης, Επικοινωνίας και Μάρκε¬ 
τινγκ 

α. Τμήμα Επικοινωνίας 

Ε. Τομέας Διεθνών Σχέσεων και Θεσμικής Δικτύωσης 
ί. Διεύθυνση Διεθνών Σχέσεων και Θεσμικής Δικτύ¬ 
ωσης 

ΣΤ. Νομική Υπηρεσία 

Ζ. Γραφεία Προέδρου/ Διευθύνοντος Συμβούλου ή 
Εντεταλμένου Συμβούλου 
Η. Γ ραφείο Βορείου Ελλάδος 
Θ. Ανεξάρτητη Υπηρεσία Εσωτερικού Ελέγχου 

2. Σε κάθε Γ ενική Διεύθυνση προίσταται Γ ενικάς Διευ¬ 
θυντής, εφόσον ορίζεται με απόφαση του Διοικητικού 
Συμβουλίου που εκδίδεται μετά από πρόταση του Δι- 
ευθύνοντος Συμβούλου. Στην ως άνω απόφαση προσδι¬ 
ορίζονται ρητώς οι αρμοδιότητες του Γ ενικού Διευθυ¬ 
ντή καθώς και οι εξουσιοδοτήσεις που αυτός λαμβάνει. 
Οι Γενικοί Διευθυντές επιλέγονται από εξειδικευμένα 
στελέχη διοίκησης από το προσωπικό της εταιρείας, 
ή εκτός αυτού (με απόσπαση ή σύναψη σύμβασης) και 
ανακαλούνται ελευθέρως από το Δ.Σ., μετά από πρό¬ 
ταση του Διευθύνοντα Συμβούλου, χωρίς την καταβολή 
οποιοσδήποτε αποζημιώσεως. Ο χρόνος θητείας στη 
θέση Γ ενικού Διευθυντή θεωρείται χρόνος πραγματικής 
υπηρεσίας στην Εταιρεία. 

3. Το σύνολο των οργανικών μονάδων της Εταιρείας 
εποπτεύεται ιεραρχικώς από τον Διευθύνοντα Σύμβουλο 
της Εταιρείας, εκτός εάν ρητώς η εποπτεία αυτή έχει 
ανατεθεί ως εκτελεστική αρμοδιότητα σε άλλο μέλος 
του Δ.Σ. Σε περίπτωση μη πλήρωσης θέσης Γενικού 
Διευθυντή, το Διοικητικό Συμβούλιο της Εταιρείας δύ- 
ναται να αποφασίσει την προσωρινή αναπλήρωση και 
προσωρινή εκτέλεση καθηκόντων από Διευθυντή της 
ίδιας Γ ενικής Διεύθυνσης, μέσω παράλληλης άσκησης 
καθηκόντων, άλλως την εποπτεία της εκάστοτε Γ ενικής 
Διεύθυνσης αναλαμβάνει απευθείας ο Διευθύνων Σύμ¬ 
βουλος ή το προς την άσκηση της εκτελεστικής αυτής 
αρμοδιότητας εξουσιοδοτημένο μέλος του Δ.Σ. 

4. Σε κάθε Διεύθυνση προίσταται Διευθυντής, ο οποίος 
ορίζεται με απόφαση του Διοικητικού Συμβουλίου μετά 
από πρόταση του Διευθύνοντος Συμβούλου ή άλλου 
εκτελεστικού μέλους του Δ.Σ. στο οποίο έχει ανατεθεί 
η εποπτεία της εκάστοτε Διεύθυνσης ή της Γενικής 
Διεύθυνσης στην οποία η Διεύθυνση αυτή ανήκει. Οι Δι¬ 
ευθύνσεις για την αποτελεσματικότερη λειτουργία τους 
διαρθρώνονται σε Τμήματα σύμφωνα με τον παρόντα 
Κανονισμό και μπορούν δε να συστήνονται και περαιτέ¬ 
ρω Τμήματα με απόφαση Διοικητικού Συμβουλίου, των 
οποίων γενικά ο αριθμός, οι τίτλοι, οι αρμοδιότητες και 
οι προϊστάμενοι ορίζονται με όμοια ως άνω απόφαση. 
Με όμοια απόφαση του Διοικητικού Συμβουλίου δύναται 
να ορίζεται υπάλληλος, ο οποίος πληροί τα οριζόμενα 
προσόντα, ως αναπληρωτής, με προσωρινή παράλληλη 


άσκηση και εκτέλεση καθηκόντων, για κάθε θέση ευθύ¬ 
νης, σε περίπτωση κωλύματος του κατέχοντας τη θέση 
ή ωσότου να πληρωθεί η θέση αυτή. 

Άρθρο 3 

Αρμοδιότητες των Υπηρεσιών της Εταιρείας 

Οι οργανικές μονάδες της εταιρείας ασκούν ενδει- 
κτικώς τις κάτωθι αρμοδιότητες, οι οποίες μπορούν να 
εξειδικεύονται και ανακατανέμονται ελεύθερα μεταξύ 
οργανικών μονάδων με απόφαση του Διοικητικού Συμ¬ 
βουλίου, μετά από εισήγηση του Διευθύνοντος Συμβού¬ 
λου ή άλλου μέλους του Δ.Σ. στο οποίο έχει ανατεθεί 
ρητώς η εποπτεία αυτών και η αποκλειστική άσκηση 
συγκεκριμένων εκτελεστικών αρμοδιοτήτων. Με την ίδια 
απόφαση μπορούν να παρέχονται νέες αρμοδιότητες 
σε οργανικές μονάδες, εντός του Καταστατικού Σκο¬ 
πού της Εταιρείας. Η κατανομή αρμοδιοτήτων εντός 
των Διευθύνσεων της Εταιρείας σε οργανικές μονάδες 
επιπέδου τμήματος γίνεται με απόφαση του Διευθύ- 
νοντος Συμβούλου ή άλλου εκτελεστικού μέλους του 
Δ.Σ. στο οποίο έχει ανατεθεί η εποπτεία της εκάστοτε 
Διεύθυνσης ή της Γενικής Διεύθυνσης στην οποία η 
Διεύθυνση αυτή ανήκει. 

Α. Τομέας Επενδύσεων 
ί. Διεύθυνση Προσέλκυσης Επενδύσεων 
Έργο της Διεύθυνσης Προσέλκυσης Επενδύσεων είναι: 
α) η συλλογή και προβολή του επενδυτικού χαρτοφυ¬ 
λακίου της χώρας καθώς και η αναζήτηση και η ανά¬ 
δειξη νέων επενδυτικών διεθνών αγορών, 
β) η υποδοχή και ενεργή κινητοποίηση των ενδιαφερό- 
μενων επενδυτών και η πληροφόρησή τους για το γενικό 
θεσμικό, νομοθετικό, φορολογικό και χρηματοοικονο¬ 
μικό πλαίσιο που διέπει τις επενδύσεις στην Ελλάδα, 
γ) η διατήρηση του επενδυτικού ενδιαφέροντος και 
η υποστήριξη του δικτύου επενδυτικής προβολής της 
χώρας και η τροφοδότηση αυτού με υλικό που θα της 
παρέχει η Διεύθυνση Έρευνας και Μελετών , 
δ) η υποδοχή των επενδυτικών προτάσεων, που δεν 
διεκδικούν την υπαγωγή στον ν. 3894/2010, 
ε) η ανάδειξη και η προβολή με σκοπό την προσέλ¬ 
κυση επενδύσεων στις αλλοδαπές χρηματοοικονομικές 
αγορές των συνθηκών του επιχειρηματικού περιβάλλο¬ 
ντος και των επενδυτικών ευκαιριών στην Ελλάδα κατά 
τομέα, κλάδο και περιοχή, 

στ) η εφαρμογή των κατευθύνσεων της Διεύθυνση 
Έρευνας και Μελετών και η πρόταση βελτιώσεων επ’ 
αυτών, 

ζ) η συνεργασία και η παροχή κάθε συνδρομής στις 
δραστηριότητες της Διεύθυνσης Ενημέρωσης, Επικοι¬ 
νωνίας και Μάρκετινγκ, 

η) η συμμετοχή σε διεθνή ίθΓ3, εκθέσεις και λοιπές 
προωθητικές εκδηλώσεις και η συνεργασία με άλλες 
Διευθύνσεις της Εταιρείας για την άντληση του ανα¬ 
γκαίου υλικού και την παροχή της αναγκαίας συνδρομής 
στο έργο της. 

θ) η καταγραφή και ανάλυση του διεθνούς επενδυτι¬ 
κού περιβάλλοντος, 

ι) η επιλογή των αγορών - στόχων σε συνεργασία με 
τη διοίκηση της Ελληνικής Εταιρείας Επενδύσεων και 
Εξωτερικού Εμπορίου για Επιχειρηματικές Αποστολές. 

ια) η τελική επιμέλεια και υλοποίηση της οργάνωσης 
πολυθεματικών επιχειρηματικών συναντήσεων ελληνι¬ 
κών με ξένες επιχειρήσεις 

ίβ) η διοργάνωση των επιχειρηματικών αποστολών 
που συνοδεύουν τον Πρόεδρο της Δημοκρατίας, τον 
Πρωθυπουργό ή Υπουργούς κατά τη διάρκεια των επί¬ 
σημων επισκέψεών τους στο εξωτερικό σε συνεργασία 
με τις αρμόδιες υπηρεσίες και με τις Αρχές Εξωτερικού 
ιγ) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

ϋ. Διεύθυνση Υποστήριξης Ιδιωτικών Επενδύσεων - 
Διαμεσολαβητή του Επενδυτή 
Έργο της Διεύθυνσης Υποστήριξης Ιδιωτικών Επενδύ¬ 
σεων - Διαμεσολαβητή του Επενδυτή είναι: 

α) η παροχή συνδρομής κατά το στάδιο της υποδοχής 
των επενδυτικών προτάσεων, που δεν διεκδικούν την 
υπαγωγή στον ν. 3894/2010, σχετικά με τις αδειοδοτικές 
διαδικασίες 

β) η μέριμνα για την έναρξη ή την προώθηση των 
διαδικασιών έκδοσης αδειών ή την παροχή άλλων εγκρί¬ 
σεων, που είναι αναγκαίες, για την έναρξη πραγμα¬ 
τοποίησης των επενδύσεων που εμπίπτουν στο πεδίο 
εφαρμογής των εκάστοτε ισχυουσών διατάξεων για την 
ενίσχυση των ιδιωτικών επενδύσεων, η παρακολούθηση 
της εξέλιξης αυτών και η διενέργεια των απαραίτητων 
ενεργειών για την επιτάχυνσή τους. 

γ) η επιτάχυνση της υλοποίησης ιδιωτικών επενδυ¬ 
τικών σχεδίων, η απεμπλοκή επενδύσεων στις οποίες 
έχει προκύψει πρόβλημα θεσμικής ψύσεως αλλά και η 
δραστηριοποίηση στην ελληνική περιφέρεια, ώστε να 
αναδειχθούν οι επενδυτικές ευκαιρίες και να αχθούν 
προς υλοποίηση. 

δ) η λειτουργία της υπηρεσίας «Διαμεσολαβητή του 
Επενδυτή», με αρμοδιότητα την εξέταση, μετά από αίτη¬ 
ση του ενδιαφερομένου επενδυτή, υποθέσεων καθυστε¬ 
ρήσεων, διαφωνιών ή άλλων δυσχερειών, οι οποίες ανέ¬ 
κυψαν κατά τη διαδικασία αδειοδότησης επενδυτικών 
σχεδίων ύψους άνω των δύο εκατομμυρίων (2.000.000) 
ευρώ που εμπίπτουν στις υποκατηγορίες Α1 και Α2 πε¬ 
ριβαλλοντικής όχλησης, όπως αυτές προσδιορίζονται 
στο άρθρο 1 του ν. 4014/2011. Στο πλαίσιο της ως άνω 
λειτουργίας υποδέχεται ειδικά αιτήματα επενδυτών που 
αφορούν συγκεκριμένες περιπτώσεις καθυστερήσεων, 
διαφωνιών ή άλλων δυσχερειών στα επί μέρους στάδια 
της εξέλιξης των ανωτέρω διαδικασιών, εκτιμά τσυς 
λόγους που τις προκαλούν, συνεργάζεται με τις αρ¬ 
μόδιες υπηρεσίες για την επίλυσή τους και προτείνει 
στους αρμοδίους φορείς τη λήψη μέτρων για την επι¬ 
τάχυνσή τους και συντάσσει εξαμηνιαία έκθεση προς 
τον Υπουργό Ανάπτυξης και Ανταγωνιστικότητας όπου 
επισημαίνει τα κύρια θέματα πσυ αντιμετωπίζουν οι 
επενδύσεις στην Ελλάδα και προτείνει συγκεκριμένες 
βελτιώσεις του θεσμικού πλαισίου. 

ε) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ, 
ίϋ. Διεύθυνση Στρατηγικών Επενδύσεων 
Έργο της Διεύθυνσης Στρατηγικών Επενδύσεων είναι: 
α) η υποδοχή αιτήσεων για την ένταξη των επενδύσε¬ 
ων στη Διαδικασία Στρατηγικών Επενδύσεων, 
β) ο έλεγχος του επιχειρησιακού σχεδίου, των συνε¬ 
πειών του στην ελληνική οικονομία και η αξιολόγησή 


του ως προς την πλήρωση των κριτηρίων για το χαρα¬ 
κτηρισμό της επένδυσης ως Στρατηγικής, 
γ) η αναζήτηση συμπληρωματικών στοιχείων από τους 
επενδυτές στο πλαίσιο της παροχής υπηρεσιών κατά 
τα ανωτέρω, 

δ) η πρσετοιμασία της εισήγησης στη Διυπουργική 
Επιτροπή Στρατηγικών Επενδύσεων (Δ.Ε.Σ.Ε.) δια του 
αρμοδίου Υπουργού σχετικά με την ένταξη των επεν¬ 
δύσεων στη Διαδικασία Στρατηγικών Επενδύσεων ή τη 
διακοπή της διαδικασίας ένταξης μιας επένδυσης στην 
κατηγορία των Στρατηγικών Επενδύσεων, 
ε) ο έλεγχος της είσπραξης από το αρμόδιο γραφείο 
της Εταιρείας της Διαχειριστικής Αμοιβής Αξιολόγησης 
και της Διαχειριστικής Αμοιβής Προώθησης, καθώς και η 
τήρηση όλων των «ειδικών βιβλίων» και «ειδικών πρωτο¬ 
κόλλων», απαραίτητων για τις διαδικασίες Στρατηγικών 
Επενδύσεων, 

στ) η διάρθρωση τελικών επενδυτικών προτάσεων 
ελάχιστων προδιαγραφών και η κατάρτιση ολοκληρωμέ¬ 
νων φακέλων επενδυτικών σχεδίων δημοσίων στρατη¬ 
γικών επενδύσεων μετά από απόφαση της Δ.Ε.Σ.Ε. περί 
ένταξης και ανάθεσης, σύμφωνα με την παράγραφο 4 
του άρθρου 3 του Ν. 3894/2010 ή μετά από απόφαση 
του Διοικητικού Συμβουλίου, καθώς και όλες οι ανα¬ 
γκαίες ενέργειες για την αδειοδότηση, χρηματοδότηση 
και επενδυτική αξιοποίηση των εν λόγω επενδυτικών 
σχεδίων συμπεριλαμβανομένων των απαραιτήτων προ¬ 
παρασκευαστικών ενεργειών, 
ζ) η ενημέρωση της Διυπουργικής Επιτροπής Στρα¬ 
τηγικών Επενδύσεων για συγκεκριμένες περιπτώσεις 
καθυστερήσεων ή δυσχερειών, για τους λόγους στους 
οποίους αυτές οφείλονται, καθώς και η εισήγηση στο 
Διοικητικό συμβούλιο πρότασης λύσεων για την αντι¬ 
μετώπισή τους, 

η) η παρακολούθηση, αξιολόγηση και ενημέρωση του 
Διοικητικού Συμβουλίου για την πορεία υλοποίησης 
στρατηγικών επενδύσεων μετά το στάδιο υπαγωγής, 
κατόπιν σχετικής απόφασης της Επιτροπής, 
θ) η μέριμνα για την προετοιμασία της προκήρυ¬ 
ξης των δημοσίων διαγωνισμών κατ’ άρθρο 19 του ν. 
3894/2010, η στελέχωση των ομάδων εργασίας του ιδίου 
άρθρου, η επίβλεψη της διενέργειας των διαγωνιστικών 
διαδικασιών που ορίζει ο νόμος και η προετοιμασία του 
φακέλου δημοπράτησης της επένδυσης, 
ι) η μέριμνα για την προετοιμασία της ετήσιας έκθε¬ 
σης προόδου στη Βουλή των Ελλήνων από το Διοικητικό 
Συμβούλιο των υπαχθεισών στρατηγικών επενδύσεων 
στη διαδικασία του ν.3894/2010, 
ια) η υποστήριξη, διευκόλυνση και επιτάχυνση της 
προόδου ως αμιγώς ιδιωτικών στρατηγικών επενδύσεων 
και των επενδύσεων σύμπραξης δημοσίου και ιδιωτικού 
τομέα. 

ιβ) κατ’ εφαρμογή της παραγράφου 8 του άρθρου 26 
παρ. 8 του ν. 3386/2005 (Α’212) και ειδικά για τις επεν¬ 
δύσεις οι οποίες έχουν ενταχθεί στις διατάξεις του 
V. 3894/2010 (Α'204), παραλαμβάνει από τους επενδυτές 
την αίτηση και τα απαραίτητα δικαιολογητικά και ειση- 
γείται στον Γ ενικό Γ ραμματέα Στρατηγικών και Ιδιωτι¬ 
κών Επενδύσεων εντός πέντε (5) ημερών αναφορικά με 
τη σχέση των αιτούντων με τον κύριο της ενταγμένης 
στρατηγικής επένδυσης. 

ιγ) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 

την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

Β. Τομέας Εξωτερικού Εμπορίου 
ί. Διεύθυνση Πληροφόρησης & Υποστήριξης Επιχει¬ 
ρήσεων 

Έργο της Διεύθυνσης Πληροφόρησης & Υποστήριξης 
Επιχειρήσεων είναι: 

α) η ενημέρωση επιχειρήσεων (τηλεφωνικά ή ηλε¬ 
κτρονικά) για στοιχεία εξωτερικού εμπορίου και ξένες 
αγορές 

β) η πληροφόρηση επιχειρήσεων μέσω της ιστοσελί¬ 
δας της Ελληνικής Εταιρείας Επενδύσεων και Εξωτε¬ 
ρικού Εμπορίου στο διαδίκτυο 
γ) η παροχή συνδρομής σε σχέση με τη δημοσιότητα 
και προβολή των δράσεων της Εταιρείας 
δ) η συμμετοχή σε προπαρασκευαστικές συσκέψεις 
φορέων στο Υπουργείο Εξωτερικών ενόψει σύγκλισης 
Μεικτών Διυπουργικών Επιτροπών 
ε) η υποστήριξη και λειτουργία της ιστοσελίδας της 
Ελληνικής Εταιρείας Επενδύσεων και Εξωτερικού Εμπο¬ 
ρίου 

στ) η υποστήριξη των υπηρεσιακών μονάδων της Ελ¬ 
ληνικής Εταιρείας Επενδύσεων και Εξωτερικού Εμπορί¬ 
ου με πληροφοριακό υλικό για την υποβολή προγραμ¬ 
μάτων - προτάσεων κλπ. 

ζ) ο σχεδιασμός και υλοποίηση εκπαιδευτικών προ¬ 
γραμμάτων κατάρτισης σε θέματα επενδύσεων και 
εξωτερικού εμπορίου 

η) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

ίί. Διεύθυνση Αγροτικών Προϊόντων - Τροφίμων & Πο¬ 
τών 

Έργο της Διεύθυνσης Αγροτικών Προϊόντων - Τροφί¬ 
μων & Ποτών είναι: 

α) η εκπόνηση προτάσεων προς τη Διοίκηση της Ελλη¬ 
νικής Εταιρείας Επενδύσεων και Εξωτερικού Εμπορίου 
για συμμετοχές σε εκθέσεις, εκδηλώσεις, παράλληλες 
δράσεις κ.λπ. αρμοδιότητας της Διεύθυνσης, 
β) η προετοιμασία της συμμετοχής σε διεθνείς εκ¬ 
θέσεις, 

γ) η εξασφάλιση χώρου από την οργανώτρια αρχή και 
ο σχεδιασμός και υλοποίηση του συνόλου των υποστη¬ 
ρικτικών δράσεων, 

δ) η συγκέντρωση του πληροφοριακού υλικού για την 
έκθεση και την αγορά της χώρας, όπου διοργανώνεται 
κάθε έκθεση 

ε) η επιμέλεια της δημοσιοποίησης των συμμετοχών 
της Διεύθυνσης σε εκθέσεις προς φορείς, κλαδικές ορ¬ 
γανώσεις και επιχειρήσεις. 

στ) η επικοινωνία με τους εκθέτες και επιχειρήσεις 
για τις λοιπές δράσεις της Διεύθυνσης 
ζ) η υλοποίηση της οργάνωσης κάθε έκθεσης και η 
κατάρτιση προτάσεων στη Διοίκηση για την προώθηση 
των υπηρεσιών της Διεύθυνσης στους ενδιαφερόμενους 
φορείς 

η) η ενημέρωση των ενδιαφερομένων για τα προϊόντα 
και υπηρεσίες της Διεύθυνσης και η αναζήτηση νέων 
επιχειρήσεων για την διεύρυνση του πελατολογίου 
θ) η υλοποίηση των απαραίτητων μεταφορικών υπηρε¬ 
σιών σε συνεργασία με το αρμόδιο Τμήμα Μεταφορών 
για την αποστολή και την επιστροφή των εκθεμάτων 


των επιχειρήσεων που συμμετέχουν στις Διεθνείς Εκ¬ 
θέσεις. 

ι) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

ίίί. Διεύθυνση Δομικών - Καταναλωτικών & Βιομηχα¬ 
νικών Προϊόντων 

Έργο της Διεύθυνσης Δομικών - Καταναλωτικών & 
Βιομηχανικών Προϊόντων είναι: 

α) η εκπόνηση προτάσεων προς τη Διοίκηση της Ελλη¬ 
νικής Εταιρείας Επενδύσεων και Εξωτερικού Εμπορίου 
για συμμετοχές σε εκθέσεις, εκδηλώσεις, παράλληλες 
δράσεις κ.λπ. αρμοδιότητας της Διεύθυνσης, 
β) η προετοιμασία της συμμετοχής σε διεθνείς εκ¬ 
θέσεις, 

γ) η εξασφάλιση χώρου από την οργανώτρια αρχή και 
ο σχεδιασμός και υλοποίηση του συνόλου των υποστη¬ 
ρικτικών δράσεων, 

δ) η συγκέντρωση του πληροφοριακού υλικού για την 
έκθεση και την αγορά της χώρας, όπου διοργανώνεται 
κάθε έκθεση, 

ε) η επιμέλεια της δημοσιοποίησης των συμμετοχών 
της Διεύθυνσης σε εκθέσεις προς φορείς, κλαδικές ορ¬ 
γανώσεις και επιχειρήσεις, 
στ) η επικοινωνία με τους εκθέτες και επιχειρήσεις 
για τις λοιπές δράσεις της Διεύθυνσης 
ζ) η υλοποίηση της οργάνωσης κάθε έκθεσης και η 
κατάρτιση προτάσεων στη Διοίκηση για την προώθηση 
των υπηρεσιών της Διεύθυνσης στους ενδιαφερόμενους 
φορείς 

η) η ενημέρωση των ενδιαφερομένων για τα προϊόντα 
και υπηρεσίες της Διεύθυνσης και η αναζήτηση νέων 
επιχειρήσεων για την διεύρυνση του πελατολογίου 
θ) η υλοποίηση των απαραίτητων μεταφορικών υπηρε¬ 
σιών σε συνεργασία με το αρμόδιο Τμήμα Μεταφορών 
για την αποστολή και την επιστροφή των εκθεμάτων 
των επιχειρήσεων που συμμετέχουν στις Διεθνείς Εκ¬ 
θέσεις. 

ι) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

ίν. Διεύθυνση Εξαγωγικών Επιχειρηματικών Αποστο¬ 
λών 

Έργο της Διεύθυνσης Υποστήριξης Επιχειρηματικών 
Αποστολών είναι: 

α) ο σχεδιασμός και υλοποίηση της εθνικής συμμετο¬ 
χής της χώρας στις διεθνείς εκθέσεις ΕΧΡΟ 
β) η επιλογή των αγορών - στόχων σε συνεργασία με 
τη Διοίκηση της Ελληνικής Εταιρείας Επενδύσεων και 
Εξωτερικού Εμπορίου για Επιχειρηματικές Αποστολές 
στον τομέα των εξαγωγών. 

γ) η ενημέρωση σε σχέση με τη διοργάνωση απο¬ 
στολών των εξαγωγικών επιχειρήσεων, επιμελητηρίων, 
κλαδικών οργανώσεων και Γραφείων Εμπορικών Ακο¬ 
λούθων, σε συνεργασία με τις άλλες αρμόδιες μονάδες 
της εταιρείας. 

δ) η ενημέρωση αντίστοιχα της ιστοσελίδας της εται¬ 
ρείας 

ε) η επιμέλεια και η οργάνωση επιχειρηματικών συνα¬ 
ντήσεων εξαγωγικών ελληνικών με ξένες επιχειρήσεις 

στ) η παροχήσυνδρομής στη Διεύθυνση Ενημέρωσης, 
Επικσινωνίας και Μάρκετινγκ για την οργάνωση εκδη¬ 
λώσεων - συνεδρίων - παρουσιάσεων για την ενημέρω¬ 
ση των ελληνικών επιχειρήσεων, την προβολή και την 
προώθηση των Ελληνικών προϊόντων και την προβολή 
του έργου της Εταιρείας 

ζ) η οργάνωση ίη εΐΟΓθρΓοπιοΐίοη Ελληνικών προϊό¬ 
ντων σε μεγάλες αλυσίδες πολυκαταστημάτων και 
5υρΘΓπΐ3Γΐ<θΐ3 του εξωτερικού 
η) η παροχή συνδρομής στη Διεύθυνση Ενημέρωσης, 
Επικοινωνίας και Μάρκετινγκ για την οργάνωση, σε 
συνεργασία με τις αρμάδιες μονάδες της Εταιρείας, 
διεθνών συνεδρίων με προσκεκλημένους απά το εξω¬ 
τερικό με στόχο την ενημέρωση και την προώθηση των 
ελληνικών προϊόντων στο εξωτερικό 
θ) η συνδρομή της Διεύθυνσης Προσέλκυσης Επεν¬ 
δύσεων στις αρμοδιότητες της περί επιχειρηματικών 
αποστολών 

ι) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεψή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

V. Διεύθυνση Ευρωπαϊκών & Συγχρηματοδοτούμενων 
Προγραμμάτων 

Έργο της Διεύθυνσης Ευρωπαϊκών & Συγχρηματοδο¬ 
τούμενων Προγραμμάτων είναι: 

α) η εκπάνηση και εφαρμογή στρατηγικού σχεδίου 
δράσης της Ελληνικής Εταιρείας Επενδύσεων και Εξω¬ 
τερικού Εμπορίου για την αξιοποίηση των Ευρωπαϊκών 
Προγραμμάτων και των λοιπών χρηματοδοτούμενων 
προγραμμάτων της ΕΕ μετά από εισήγηση και έγκριση 
της Διοίκησης της Ελληνικής Εταιρείας Επενδύσεων και 
Εξωτερικού Εμπορίου και σε συνεργασία όπου απαιτεί¬ 
ται με τις άλλες Διευθύνσεις της Εταιρείας 
β) η παρακολούθηση, ο συντονισμός και γενικά η επι¬ 
μέλεια για κάθε θέμα αναφορικά με τα συγχρηματοδο- 
τούμενα και τα προγράμματα της ΕΕ που ενδιαφέρουν 
την Ελληνική Εταιρεία Επενδύσεων και Εξωτερικού 
Εμπορίου 

γ) η αξιολόγηση και απολογισμός σχετικά με τα 
αποτελέσματα των δράσεων της Ελληνικής Εταιρείας 
Επενδύσεων και Εξωτερικού Εμπορίου στο πλαίσιο των 
συγχρηματοδοτούμενων προγραμμάτων και άλλων πη¬ 
γών χρηματοδότησης από την ΕΕ 
δ) η αρχική επεξεργασία πληροφοριών και προτάσεων 
για ένταξη σε χρηματοδοτούμενα προγράμματα και 
ενεργά συμμετοχή στο στάδιο ωρίμανσης έργων και 
δημόσιας διαβούλευσης 

ε) η παρακολούθηση των δημοσιευόμενων προκηρύ¬ 
ξεων- προσκλήσεων και ενημέρωση όλων των εμπλε- 
κομένων Οργανωτικών Δομών της Ελληνικής Εταιρείας 
Επενδύσεων και Εξωτερικού Εμπορίου 
στ) η κατάρτιση και υποβολή Τεχνικών Δελτίων - Προ¬ 
τάσεων στις αναθέτουσες Αρχές, καθώς και η τυχάν 
αναμόρφωση των εγκεκριμένων Τεχνικών Δελτίων 
ζ) η παρακολούθηση της πορείας αξιολόγησης των 
προτάσεων και ενημέρωση της Διοίκησης για σχετικές 
ενέργειες 

η) η διαχείριση και παρακολούθηση της πορείας υλο¬ 
ποίησης των έργων σε συνεργασία με τις εκάστοτε Δι¬ 
ευθύνσεις - Τμήματα που έχουν την ευθύνη υλοποίησης 
των εγκεκριμένων έργων, με την αξιοποίηση κατάλλη¬ 
λων πληροφοριακών συστημάτων. 


θ) η εποπτεία και καθοδήγηση των εμπλεκομένων 
στην υλοποίηση των έργων του Προγράμματος 
ι) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ. 

Γ. Τομέας Υποστήριξης και Προγραμματισμού 
ί. Διεύθυνση Έρευνας και Μελετών 
Έργο της Διεύθυνση Έρευνας και Μελετών είναι: 
α) ο σχεδιασμάς της στρατηγικής προώθησης εξα¬ 
γωγών και προσέλκυσης επενδύσεων σε συνεργασία 
με τις εξειδικευμένες αρμόδιες μονάδες της Εταιρείας. 

β) η διαμάρφωση, διαρκής επικαιροποίηση και εκ- 
συγχρονισμάς του εθνικού πλαισίου επενδύσεων και 
εξαγωγικού εμπορίου, με γνώμονα τη δημιουργία του 
κατάλληλου θεσμικού περιβάλλοντος και πραγματικών 
συνθηκών προκειμένου να ενθαρρυνθούν συνολικά επεν¬ 
δυτικές και εξαγωγικές πρωτοβουλίες και δράσεις με 
σκοπό την ανάπτυξη της εξωστρέφειας και της οικο¬ 
νομίας της χώρας, 

γ) η δημιουργία και παραγωγή των επιχειρημάτων, των 
στοιχείων, των υλικών, των εκδόσεων, των μελετών, των 
προτάσεων και γενικά των μέσων που χρειάζονται στην 
Εταιρεία για να επιτελέσει την εξωστρεφή αποστολή 
της και η δημιουργία μελετών - ερευνών αγοράς ανά 
χώρα και κλάδο στο πλαίσιο του προγράμματος δράσης 
της Εταιρείας και η εκπόνηση κλαδικών μελετών. 

δ) η μελέτη των θεσμικών κανόνων και των λειτουργι¬ 
κών διαδικασιών που ακολουθούνται από τις διάφορες 
κρατικές υπηρεσίες, με στόχο τη διατύπωση και προ¬ 
ώθηση προτάσεων περί αναγκαίων νομοτεχνικών και 
διαδικαστικών αλλαγών ή βελτιώσεων από το Διοικητικό 
Συμβούλιο στον οικείο εποπτεύοντα Υπουργό, 
ε) η συλλογή και κατάταξη στατιστικών και άλλων 
στοιχείων σχετικά με τις επενδύσεις στην Ελλάδα και 
με το ρυθμιστικό τους πλαίσιο, καθώς και συγκριτικών 
στοιχείων από ανταγωνιστικές χώρες, είτε μετά από 
συγκεκριμένα αιτήματα, είτε κατόπιν οίκοθεν έρευνας 
και μελέτης. 

στ) η επεξεργασία στατιστικών στοιχείων αναφορικά 
με το εξωτερικό εμπόριο της Ελλάδος από την Εθνική 
Στατιστική Αρχή 

ζ) η καταγραφή και ανάλυση του διεθνούς επενδυτικού 
και εξαγωγικού περιβάλλοντος 
η) η παροχή πληροφοριών προς την αρμόδια για τη 
διαχείριση της ενιαίας εθνική ηλεκτρονική πύλη για την 
εξωστρεφή επιχειρηματικότητα Διεύθυνσης Ενημέρω¬ 
σης, Επικοινωνίας και Μάρκετινγκ. 

ίί. Διεύθυνση Οικονομικών Υπηρεσιών και Ανθρωπίνου 
Δυναμικού 

Έργο της Διεύθυνσης Οικονομικών Υπηρεσιών και Αν¬ 
θρωπίνου Δυναμικού είναι η εξασφάλιση της πλήρωσης 
του συνόλου των οικονομικών προϋποθέσεων που απαι¬ 
τούνται για την εσωτερική λειτουργία της Εταιρείας και 
είναι αρμόδια για όλες τις οικονομικές πράξεις, τις προ¬ 
μήθειες, τις πληρωμές και την τήρηση των λογιστικών 
στοιχείων της Εταιρείας, αλλά και της εφαρμογής των 
Διεθνών Λογιστικών Προτύπων και των υποχρεώσεων 
εκ της κείμενης νομοθεσίας, καθώς για την εποπτεία 
και έγκριση κάθε πράξης οικονομικής διαχείρισης για 
το σύνολο των μονάδων της Εταιρείας. 

Στο πλαίσιο αυτό η Διεύθυνση Οικονομικών Υπηρεσιών 
και Ανθρωπίνου Δυναμικού αναλαμβάνει τα σχετικά με 

τη διενέργεια διαγωνισμών για προμήθειες αγαθών ή 
υπηρεσιών, αυτόνομα ή σε συνεργασία με εξωτερικούς 
συνεργάτες καθώς και τη διαχείριση μεταφορών εκθε¬ 
μάτων και των αποθηκών της Εταιρείας. 

Επιπρόσθετα, η Διεύθυνση Οικονομικών Υπηρεσιών 
και Ανθρωπίνου Δυναμικού, αναλαμβάνει την τήρηση 
του γενικού πρωτοκόλλου της Εταιρείας, τη διακίνηση 
της εσωτερικής και εξωτερικής αλληλογραφίας και την 
ενημέρωση των λοιπών οργανικών μονάδων, τη διοι¬ 
κητική μέριμνα για την καθαριότητα και την ασφάλιση 
και ασφάλεια των εγκαταστάσεων και την οργάνωση, 
λειτουργία και διαχείριση των κτιριακών εγκαταστάσε¬ 
ων και του εξοπλισμού της Εταιρείας, την κατάρτιση, 
υποστήριξη και εφαρμογή των μηχανογραφικών συστη¬ 
μάτων της Εταιρείας, την υποστήριξη υπολογιστικών 
συστημάτων για την εύρυθμη λειτουργία των υπηρεσιών 
της Ελληνικής Εταιρείας Επενδύσεων και είναι αρμόδια 
για όλα τα θέματα που αφορούν στο προσωπικό της 
Εταιρείας, στη σύνταξη μισθολογικών καταστάσεων 
και την εκκαθάριση της μισθοδοσίας, στις υπηρεσια¬ 
κές μετακινήσεις (στο εσωτερικό και στο εξωτερικό), 
καθώς και της συνεχούς εκπαίδευσης και κατάρτισης 
του προσωπικού της Εταιρείας. 

Σε περίπτωση που οι αρμοδιότητες της Εταιρείας στο 
πλαίσιο του Καταστατικού της Σκοπού διευρυνθούν δύ- 
ναται κατά την περίοδο απορρόφησης των νέων αρμο¬ 
διοτήτων, με απόφαση του Διευθύνοντος Συμβούλου, να 
συστήνεται στη Διεύθυνση Οικονομικών Υπηρεσιών και 
Ανθρωπίνου Δυναμικού, Τμήμα Συντονισμού Εταιρικής 
Διακυβέρνησης και να ορίζεται ο Προϊστάμενος αυτού. 

Δ. Διεύθυνση Ενημέρωσης, Επικοινωνίας και Μάρκε¬ 
τινγκ 

Έργο της Διεύθυνσης Ενημέρωσης, Επικοινωνίας και 
Μάρκετινγκ είναι; 

α) η διαμόρφωση και προβολή των στρατηγικών δυ¬ 
νατοτήτων του επενδυτικού χαρτοφυλακίου της χώρας 
και των εξαγωγικών δυνατοτήτων αυτής 
β) η ανάληψη όλων των διαδικαστικών πράξεων σε 
σχέση με τον σχεδίασμά, ανάθεση και υλοποίηση διαφη¬ 
μιστικών καμπανιών από την εταιρεία και του συνόλου 
των παρεχόμενων σε αυτήν υπηρεσιών διαφήμισης και 
προβολής 

γ) η ενημέρωση επενδυτών και εξαγωγικών εταίρων, 
η διατήρηση του επενδυτικού και εξαγωγικού ενδιαφέ¬ 
ροντος και η διευκόλυνση των δραστηριοτήτων 
δ) η προβολή και επικοινωνία της συνολικής επενδυ¬ 
τικής και εξαγωγικής στρατηγικής της χώρας διεθνώς 
και σε ειδικά επιλεγείσες κατά περίπτωση αγορές, η 
προετοιμασία και οργάνωση της διεθνούς παρουσίας 
της χώρας σε διεθνή ίθΓ3, η υποστήριξη των διεθνών 
αποστολών της Εταιρείας, και η συνεργασία με το διε¬ 
θνές δίκτυο επενδυτικής προβολής της χώρας 
ε) η συνδρομή και υποβοήθηση του Διοικητικού Συμ¬ 
βουλίου, του Προέδρου και του Διευθύνοντος Συμ¬ 
βούλου ή του Εντεταλμένου Συμβούλου στην άσκηση 
επικοινωνιακής πολιτικής. Ειδικότερα, η Διεύθυνση Ενη¬ 
μέρωσης, Επικοινωνίας και Μάρκετινγκ είναι αρμόδια 
για τις σχέσεις και την επικοινωνία της Εταιρείας με 
τον Τύπο, ημεδαπό και διεθνή καθώς και τα μέσα ενη¬ 
μέρωσης, αλλά και το Δίκτυο επαφών της Εταιρείας 
στο εξωτερικό 

στ) η μέριμνα για τη σύνταξη και αποστολή των Δελ¬ 
τίων Τύπου της Εταιρείας, και η διοχέτευση προς τη 


Διοίκηση αιτημάτων των μέσων ενημέρωσης για συ¬ 
νεντεύξεις ή απαντήσεις σε ερωτήματα, μαζί με τις 
αντίστοιχες εισηγήσεις ως προς την ανταπόκριση που 
εκτιμά ότι απαιτείται 

ζ) η λειτουργία, συντήρηση - ενημέρωση του διαδι¬ 
κτυακού τόπου της Εταιρείας, σε συνεργασία με τις 
αρμόδιες καθ’ ύλην μονάδες 
η) η μέριμνα για την καθημερινή ανασκόπηση του 
εγχώριου και διεθνούς Τύπου ως προς άρθρα ή εκ¬ 
πομπές που αφορούν στην Εταιρεία, στην επενδυτική, 
εξαγωγική και οικονομική πολιτική της χώρας και η 
σχετική ενημέρωση του Προέδρου, του Διευθύνοντος 
Συμβούλου, του Εντεταλμένου Συμβούλου και του Δι¬ 
οικητικού Συμβουλίου 

θ) η μέριμνα για την προβολή και προώθηση του ισχύ- 
οντος θεσμικού πλαισίου της χώρας για τις στρατηγικές 
επενδύσεις αλλά και των επενδυτικών συνθηκών και 
ευκαιριών της, καθώς και κάθε νέας νομοθεσίας που 
κατατείνει στη διευκόλυνση και επιτάχυνση των επεν¬ 
δύσεων, ή των αδειοδοτικών διαδικασιών, ή σε τυχόν 
φορολογικά κίνητρα και ελαφρύνσεις, τόσο στο εσωτε¬ 
ρικό όσο και το εξωτερικό, μέσω των Μ.Μ.Ε. ή με κάθε 
άλλη πρόσφσρη διαφημιστική - προωθητική ενέργεια ή 
μέσο, με σκοπό τη διαμόρφωση ενιαίας και προσφιλούς 
επενδυτικής ταυτότητας για τη χώρα 
ι) η διαχείριση του συστήματος ηλεκτρονικής διαχείρι¬ 
σης πληροφοριών, το οποίο λειτουργεί ως ενιαία εθνική 
ηλεκτρονική πύλη για την εξωστρεφή επιχειρηματικό¬ 
τητα και καθορισμός της δομής και του περιεχόμενου 
του, ανάλογα με τις πληροφορίες οι οποίες που του 
διοχετεύονται από το σύνολο των οργανικών μονάδων 
της Εταιρείας και από κάθε άλλη πηγή. 

Ε. Διεύθυνση Διεθνών Σχέσεων και Θεσμικής Δικτύ¬ 
ωσης 

Έργσ της Διεύθυνσης Διεθνών Σχέσεων και Θεσμικής 
Δικτύωσης είναι; 

α) η πρσβσλή της Ελλάδας, των Περιφερειών της και 
των Ελλήνων επιχειρηματιών στους διεθνείς θεσμικούς 
εταίρους. 

β) η δικτύωση με εταίρους σε διεθνές, εθνικό και το¬ 
πικό επίπεδο (επιχειρηματικούς Θργανισμούς του εξω¬ 
τερικού, Πρεσβείες και άλλες κρατικές αρχές, διμερή 
Επιμελητήρια και άλλους Φορείς) για την επίτευξη πολ¬ 
λαπλασιαστικών σφελών στην προώθηση της χώρας ως 
ελκυστικό επενδυτικό προσρισμό αλλά και ως χώρας 
εξαγωγής πσιοτικών προϊόντων κι υπηρεσιών. 

γ) ο συντονισμός της Εταιρείας με γραφεία ΟΕΥ, 
Υπουργείο Εξωτερικών, υπόλοιπα αρμόδια Υπουργεία, 
και εθνικούς και τοπικούς φορείς. 

δ) η ανάπτυξη και διατήρηση καναλιών διάχυσης πλη¬ 
ροφοριών από και προς διεθνείς φορείς και θεσμικούς 
εταίρους 

ε) ο συντονισμός και η εποπτεία των Γ ραφείων Εξω¬ 
τερικού της Εταιρείας 

στ) η παροχή πληροφοριών προς την αρμόδια για τη 
διαχείριση της ενιαίας εθνικής ηλεκτρονικής πύλης για 
την εξωστρεφή επιχειρηματικότητα Διεύθυνσης Ενημέ¬ 
ρωσης, Επικοινωνίας και Μάρκετινγκ 
Η Διεύθυνση Διεθνών Σχέσεων και Θεσμικής Δικτύ¬ 
ωσης εποπτεύεται απευθείας από τον Διευθύνοντα 
Σύμβουλο της Εταιρείας και οι μονάδες της δύνανται 
με απόφαση του Διοικητικού Συμβουλίου, μετά από ει¬ 
σήγηση του Διευθύνοντος Συμβούλου, να συστήνονται 

Γραφεία Εξωτερικού τα οποία αποτελούν οργανικές 
μονάδες αυτής σε επίπεδο τμήματος. 

ΣΤ. Νομική Υπηρεσία 

Η Νομική Υπηρεσία επιτελεί λειτουργία νομικής υπο¬ 
στήριξης της Διοίκησης και των υπηρεσιών της Εται¬ 
ρείας. Αποτελείται από τέσσερεις (4) Νομικούς Συμ¬ 
βούλους, εκ των οποίων ένας μετέχει χωρίς δικαίωμα 
ψήφο στις συνεδριάσεις του Διοικητικού Συμβουλίου, 
με απόφαση του Προέδρου ή του Διευθύνοντος Συμ¬ 
βούλου. Οι Νομικοί Σύμβουλοι ενεργούν κατ’ εντολή 
των οργάνων της Διοίκησης (Διοικητικού Συμβουλίου, 
Διευθύνοντος Συμβούλου ή/και Εντεταλμένου Συμβού¬ 
λου), εντός του πλαισίου των αρμοδιοτήτων εκάστου 
οργάνου και αναφέρονται στον Διευθύνοντα Σύμβουλο. 

Πέρα από τον χειρισμό των, κατά τα ανωτέρω, ανα¬ 
τιθέμενων σε αυτούς νομικών ζητημάτων, οι Νομικοί 
Σύμβουλοι ελέγχουν τη νομιμότητα σύναψης συμβάσεων 
της Εταιρείας, επισημαίνουν προς τη Διοίκηση θέμα¬ 
τα προς περαιτέρω διερεύνηση, έχουν, δε, την ευθύνη 
συντονισμού και συνεργασίας με εμμίσθους ή συνερ- 
γαζόμενους δικηγόρους που κατά περίπτωση εντέλει 
η Εταιρία, καθ’ υπόδειξη του Διευθύνοντος Συμβούλου. 

Στη Νομική Υπηρεσία υπηρετούν με σχέση έμμισθης 
εντολής έως και πέντε (5) δικηγόροι, στους οποίους 
μπορεί να ανατίθεται, υπό την επίβλεψη των Νομικών 
Συμβούλων, μεταξύ άλλων, η παράσταση της Εταιρίας 
στα δικαστήρια και σε άλλες δημόσιες αρχές, η νομική 
εξυπηρέτηση των υπηρεσιών της εταιρείας κατά την 
άσκηση των καθηκόντων τους, η υποστήριξη κατά τη δι¬ 
ενέργεια διαγωνισμών καθώς και η μελέτη του θεσμικού 
πλαισίου και των διαδικασιών για την πραγματοποίηση 
επενδύσεων και εξαγωγών. 

Οι Νομικοί Σύμβουλοι της Εταιρείας καταλαμβάνουν 
θέσεις ευθύνης σε επίπεδο Προϊσταμένου Τμήματος, 
ενώ με απόφαση του Διευθύνοντος Συμβούλου δύναται 
να οριστεί ως Προϊστάμενος της Νομικής Υπηρεσίας 
Νσμικός Σύμβουλος, δικηγόρος παρ’ ΑρείωΠάγω, κα¬ 
ταλαμβάνοντας αντιστοίχως θέση ευθύνης σε επίπεδο 
Διευθυντή, ο οποίος αναλαμβάνει την εποπτεία των 
εμμίσθωντης εταιρείας. 

Ζ. Γραφεία Προέδρου Διευθύνοντος Συμβούλου και 
Εντεταλμένου Συμβούλου 

Τα Γραφεία Προέδρου, Διευθύνοντος Συμβούλου και 
Εντεταλμένου Συμβούλου, είναι αρμόδια για τη γραμ¬ 
ματειακή λειτουργία, τη στήριξη κατά την άσκηση των 
αρμοδιοτήτων και την επικοινωνία των. Στα εν λόγω 
Γραφεία λειτουργεί Γραμματεία που απαρτίζεται από 
δύο (2) άτομα, ενώ μπορεί να προσλαμβάνονται σύμφω¬ 
να με το άρθρο 11 του Καταστατικού της Εταιρίας και 
δύο (2) ειδικοί συνεργάτες, οι οποίοι θα υποστηρίζουν 
τους ανωτέρω στο έργο τους. Οι εν λόγω θέσεις μπορεί 
να πληρούνται και με απόσπαση από φορείς του ευρύ¬ 
τερου δημόσιου τομέα, όπως αυτός περιγράφεται στο 
άρθρο 14 παρ. 1 του ν.2190/1994, όπως ισχύει. 

Η. Γ ραφείο Βορείου Ελλάδος 

Λειτουργεί ως Γ ραφείο της Εταιρείας στη Βόρειο Ελ¬ 
λάδα και του ανατίθενται, μεταξύ άλλων, η οργάνωση 
Επιχειρηματικών Αποστολών με κορμό τις επιχειρήσεις 
της Βορείου Ελλάδος, η υποστήριξη διοργάνωσης εκθέ¬ 
σεων, προωθητικών προγραμμάτων κατάρτισης, σε συ¬ 
νεργασία με τις άλλες αρμόδιες Διευθύνσεις της Ελληνι¬ 
κής Εταιρείας Επενδύσεων και Εξωτερικού Εμπορίου και 
η καλλιέργεια επαφών και επικοινωνίας με επιχειρήσεις 


της περιοχής. Ταυτόχρονα, παρέχει πληροφορίες προς 
την αρμόδια για τη διαχείριση της ενιαίας εθνικής ηλε¬ 
κτρονικής πύλης για την εξωστρεφή επιχειρηματικότητα 
Διεύθυνσης Ενημέρωσης, Επικοινωνίας και Μάρκετινγκ. 

Θ. Ανεξάρτητη Υπηρεσία Εσωτερικού Ελέγχου 

Στην Εταιρεία λειτουργεί ανεξάρτητη υπηρεσία εσω¬ 
τερικού ελέγχου, η οποία αποτελείται από τουλάχιστον 
έναν εσωτερικό ελεγκτή, οριζόμενο από τη Γ ενική Συ¬ 
νέλευση των μετόχων. 

Η Υπηρεσία Εσωτερικσύ Ελέγχου έχει τις εξής αρ¬ 
μοδιότητες: 

α) παρακολουθεί την εφαρμογή και τη συνεχή τήρηση 
του εσωτερικού κανονισμού λειτουργίας και του κατα¬ 
στατικού της Εταιρίας καθώς και την εν γένει συμμόρ¬ 
φωση με την κείμενη νομοθεσία και τις υποχρεώσεις 
που απορρέουν από αυτή 

β) παρακολουθεί και αναφέρει στο Διοικητικό Συμβού¬ 
λιο της Εταιρίας και στη Γ ενική Συνέλευση των μετόχων 
περιπτώσεις συγκρούσεως των ιδιωτικών συμφερόντων 
των μελών του Διοικητικού Συμβουλίου και των κατά 
περίπτωση συμβούλων του άρθρου 5 του ν.3894/2010 
με τα συμφέροντα της επιχείρησης ή παράβασης των 
διατάξεων του νόμου αυτού από μέλη του Διοικητικού 
Συμβουλίου, συμπεριλαμβανομένου του Προέδρου, του 
Διευθύνοντος Συμβούλου και των συμβούλων του άρ¬ 
θρου 5 του ν.3894/2010 

γ) ενημερώνει εγγράφως τουλάχιστον μια φορά κάθε 
τρίμηνο το Διοικητικό Συμβούλιο και τη Γενική Συνέ¬ 
λευση των μετόχων για τα πορίσματα των ελέγχων 
που διενεργεί 

δ) λαμβάνει γνώση οποιουδήποτε βιβλίου, εγγράφου, 
αρχείου, τραπεζικού λογαριασμού της Εταιρίας και έχει 
πρόσβαση σε οποιαδήποτε μονάδα. 

Τα μέλη του Διοικητικού Συμβουλίου και οι εργαζόμε¬ 
νοι οφείλουν να διευκολύνουν με κάθε τρόπο το έργο 
της. Παράλληλα η Διοίκηση οφείλει να αναφέρει στις 
εποπτικές αρχές τυχόν προβλήματα επικοινωνίας και 
συνεργασίας που θα προκύψουν μεταξύ της Υπηρεσίας 
Εσωτερικού Ελέγχου και των υπολοίπων υπηρεσιών 
της Εταιρείας, καθώς και τυχόν περιπτώσεις μη εφαρ¬ 
μογής των αρχών ακεραιότητας, αντικειμενικότητας, 
εμπιστευτικότητας και επάρκειας των εσωτερικών και 
εξωτερικών ελεγκτών. 

Οι εσωτερικοί ελεγκτές είναι ανεξάρτητοι, δεν υπά¬ 
γονται ιεραρχικά σε καμία υπηρεσιακή μονάδα της 
Εταιρίας, δεν αποκτούν καθ' οιονδήποτε τρόπο την 
υπαλληλική ιδιότητα ή σχέση εξαρτημένης εργασίας, 
ενώ παρέχουν τις υπηρεσίες τους με έμμισθη εντολή. 
Οι αρμοδιότητες, τα καθήκοντα και τα ασυμβίβαστα των 
εσωτερικών ελεγκτών εξειδικεύονται στο Καταστατικό 
Εσωτερικού Ελέγχου της Εταιρείας.» 

Άρθρο δεύτερο 

Εγκρίνουμε την προσθήκη παραγράφου 6 στο άρθρο 4 
του Εσωτερικού Κανονισμού Λειτουργίας της Ανώνυμης 
Εταιρείας με την επωνυμία «Ελληνικής Εταιρείας Επεν¬ 
δύσεων και Εξωτερικού Εμπορίου Α.Ε.» και το διακριτικό 
τίτλο «ΕηΐΘΓρπδΘ Ογθθοθ» (πρώην «ΕΠΕΝΔΥΣΤΕ ΣΤΗΝ 
ΕΛΛΑΔΑ Α.Ε.» με διακριτικό τίτλο «ΙΝΥΕΒΤ ΙΝ ΟΒΕΕΟΕ 
3.Α.»), όπως αυτός δημοσιεύθηκε στο υπ’ αριθ. 1799/ 
9-8-2011 ΦΕΚ (τ. Β') και ισχύει, ως ακολούθως: 

«6. Αξιολόγηση μεταφερόμενου/ μετατασσόμενσυ/ 
αποσπώμενου προσωπικού 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α. Σε εξαιρετικές περιπτώσεις, όταν κατ’ εφαρμογή 
της κείμενης νομοθεσίας ή άλλης νομικής διαδικασί¬ 
ας, μεταφέρεται ή μετατάσσεται ή αποσπάται προσω¬ 
πικό στην εταιρεία, το προσωπικό αυτό αξιολσγείται 
εντός διαστήματος ενός μηνός από τη μεταφορά του 
και ανάληψη υπηρεσίας, από ειδική τριμελή επιτροπή 
η οποία απαρτίζεται από τον Διευθύνοντα Σύμβουλο 
της Εταιρείας, από τον Πρόεδρο, Διευθύνοντα Σύμβου¬ 
λο ή Διοικητή του φορέα προέλευσης καθώς και από 
έναν εκπρόσωπο του εποπτεύοντος Υπουργού, ο οποί¬ 
ος ορίζεται κατόπιν σχετικού αιτήματος, με σχετική 
επιστσλή πρσς τη Δισίκηση της Εταιρείας. Κατά τη 
διαδικασία αξισλόγησης η Επιτροπή μπορεί να προ- 
σκαλεί και τον Διευθυντή Οικονομικών Υπηρεσιών και 
Ανθρωπίνου Δυναμικού της Εταιρείας, ο οποίος δύναται 
να παρακολουθεί τη διαδικασία, χωρίς όμως δικαίωμα 
συμμετοχής στην αξιολόγηση και στην κρίση της Επι¬ 
τροπής. Ο εργαζόμενος ενημερώνεται για τη διενέρ¬ 
γεια της αξιολόγησης από τη Διεύθυνση Προσωπικού, 
καθώς και για την ημέρα και ώρα διενέργειάς της στην 
έδρα της εταιρείας. Ο εργαζόμενος προσέρχεται για 
την αξιολόγηση προσκομίζοντας στην οικεία Επιτροπή 
επικαιροποιημένο βιογραφικό σημείωμά του. Για την αξι¬ 
ολόγηση η Επιτροπή λαμβάνει ιδιαιτέρως υπόψη τυχόν 
προφορική συνέντευξη, τις δεξιότητες του υπαλλήλου, 
την προηγούμενη τυχόν εμπειρία του κατά την άσκηση 
καθηκόντων σε θέση ευθύνης, τις διοικητικές του ικανό¬ 


τητες, καθώς και το σύνολο των απαραιτήτων στοιχείων 
όπως ορίζονται από τον Κανονισμό της Εταιρείας και 
την κείμενη νομοθεσία. 

Β. Απόσπασμα της έκθεσης υπογεγραμμένο από τον 
Πρόεδρο ή Διευθύνοντα Σύμβουλο της Εταιρίας που 
προεδρεύει της Επιτροπής Αξιολόγησης κατά τα ανω¬ 
τέρω, επιδίδεται την επομένη της αξιολόγησης στσν 
εργαζόμενο, ο οποίος αναγνωρίζει ενυπογράφως την 
παραλαβή της. Αν αρνηθεί να το πράξει, του αποστέλ- 
λεται με ηλεκτρονικό ταχυδρομείο και τεκμαίρεται ότι 
έχει λάβει γνώση. 

Γ. Το μεταφερόμενο/μετατασσόμενο/αποσπώμενο 
στην Εταιρεία προσωπικό επαναξισλογείται με βάση 
τη διαδικασία του παρόντος άρθρου εντός διαστήματος 
εννέα (9) μηνών από την ανάληψη καθηκόντων στην 
Εταιρεία.» 

Αρθρο τρίτο 
Έναρξη ισχύος 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2014 

ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΧΑΤΖΗΔΑΚΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













